Diari Oficial de la Generalitat Valenciana


Sumari del DOGV 4272, del 17-06-2002 (2002/6461)

Informació pública del programa elaborat d'ofici per al desenvolupament d'actuació integrada, unitat d'execució zona industrial sòl urbà d'Higueruelas, acompanyat de projecte d'urbanització 1ª fase.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6461


Organisme emissor
:   Ajuntament d'Higueruelas

Tipus de document
:   Anunci

Informació pública del programa elaborat d'ofici per al desenvolupament d'actuació integrada, unitat d'execució zona industrial sòl urbà d'Higueruelas, acompanyat de projecte d'urbanització 1ª fase. [2002/X6461]
  
Mitjançant resolució d'Alcaldia nº 51/2002, de data de 5 de juny de 2002, s'ha disposat el següent:
  
Vista la proposta de Programa d'actuació integrada elaborada d'ofici per l'arquitecte al servici de l'Ajuntament, senyor Lorenzo Agustí Pons, l'informe de Secretaria, de conformitat amb els art. 32, 45 i 46 i concordants de la Llei 6/94, Reguladora de l'Activitat Urbanística (LRAU), resolc:
  
Primer
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i amb remissió prèvia dels avisos prescrits en l'article 46.3 de la LRAU, l'alternativa tècnica del programa d'actuació integrada elaborada d'ofici, per al desenvolupament de la Unitat d'Execució denominada Zona Industrial d'Higueruelas, amb una superfície de 19.142 m², l'àmbit de la qual queda delimitat pels límits físics següents:
  
Nord: c/ En Projecte.
  
Sud: casc urbà d'Higueruelas.
  
Est: zona d'eixample d'Higueruelas
  
Oest: límit de sòl urbà.
  
El Programa acompanya projecte d'urbanització 1ª Fase. En el termini esmentat, comptador a partir de la publicació de l'anunci d'exposició pública en el Diari Oficial de la Generalitat Valenciana, podran presentar-se en Secretaria de l'Ajuntament (plaça de l'Església nº 4, 46433 Higueruelas), tant al·legacions, com alternatives tècniques que vulguen competir amb l'exposada al públic, i el termini quedarà prorrogat per 20 dies addicionals si en els 10 primers d'informació pública cap persona, prestant-hi prou garantia, es comprometera de presentar una alternativa tècnica substancialment distinta a la inicial.
  
En els 5 dies següents al venciment del termini d'informació pública, qualsevol persona podrà presentar a l'Ajuntament, proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten tindrà lloc el següent dia hàbil a l'acabament d'este termini, sempre que no siga dissabte. Totes les actuacions podran ser objecte de pública consulta, així com les al·legacions i alternatives tècniques que s'hi presenten.
  
Esta resolució tindrà l'efecte suspensiu de llicències prescrit en l'art. 57 de la LRAU i articles 152 i 153 del Reglament; per la qual cosa serà inadmesa a tràmit, en el període que dure la suspensió, qualsevol nova sol·licitud de llicència de parcel·lació de terrenys, edificació, demolició i obertura que poguera presentar-se dins l'àmbit afectat per la suspensió, així com qualsevol altra alternativa tècnica que poguera presentar-se o sotmetre's a informació pública de la LRAU, dins el mateix àmbit.